ལན།འབོད་སྐུལ་ཞུས་ཀྱང་ཉན་མཁན་ཉུང་ཉུང་རེད།མཚམས་དེར་བཞད་མོ་བཞད།ཡིན་ནའང་བོད་རིགས་ཙམ་དུ་མ་ཟད།འགྲོ་བ་རིགས་དྲུག་སེམས་ཅན་ཐམས་ཅད་ནང་པ་སངས་རྒྱས་པའི་སྙིང་རྗེ་ཆེན་པོའི་ཡུལ་དུ་བཟུང་ཡོད་པ་སྟོན་པ་བཅོམ་ལྡན་འདས་ཀྱིས་མདོ་རྒྱུད་མང་པོའི་ནང་དུ་གསུངས་བཞག་པ་ཞིག་ཡིན་དུས།ང་ཚོའི་རྒྱུད་ལ་བདེ་གཤེགས་སྙིང་པོ་ཡོད་པ་རེད།དེ་མངོན་དུ་གྱུར་དགོས་པ་རེད།ཐམས་ཅད་སངས་རྒྱས་པའི་བདག་ཉིད་ཅན་རེད།དེ་འདྲ་ཡིན་དུས་ལས་དང་པོའི་འཇུག་སྒོ་ནས་བཟུང་སྟེ་རང་གིས་གང་ཐུབ་ཐུབ་ཀྱིས་ལུས་ངག་ཡིད་གསུམ་དེ་སྡིག་པ་དང་མ་འདྲེས་པ་ཞིགསྡིག་པ་ཟེར་བ་དེ་འདོད་ཆགས་ཞེ་སྡང་གཏི་མུག་གསུམ་གྱིས་ཀུན་ནས་བསླངས་སོང་བ་དེ་ལ་སྡིག་པ་ཟེར་གྱི་ཡོད་པ་རེད།དེ་གསུམ་དང་འདྲེས་སོང་ན་ག་རེ་བྱས་པ་ཡིན་ཡང་འབྲས་བུ་སྡུག་བསྔལ་བ་ལས་མེད་པ་ཡིན་དུས།དེ་དང་མ་འདྲེས་པ་ཞིག་གི་ཐོག་ནས་རང་གི་རྒྱུད་དེ་དྲང་པོ་ཞིག་དང་བདེན་པ་ཞིགདགེ་བའི་ལམ་དུ་འཇུག་ཐུབ་པ་ཡིན་ན།དངོས་གནས་དྲང་གནས་ང་ཚོ་མི་ལུས་ཐོབ་པའི་ལུས་རྟེན་འདི་འཕྲོ་བརླག་མ་སོང་བ་ཞིག་དང༌།རེ་བ་ཡོད་བསྡད་པ་ཞིག་རེད།དེ་མ་ཡིན་པར་འཁོར་བའི་ཕུན་ཚོགས་སྤྱི་ལ་བརྒྱ་ཆ་བརྒྱ་མགོ་འཁོར་སོང་བ་ཡིན་ན།ད་ལྟ་གོང་དུ་བཤད་པ་བཞིན།ང་ཚོའི་མདུན་དུ་འཆི་མ་མི་རྟག་པས་སྒུག་བསྡད་ཡོད་པ་རེད།དེ་ཐག་རིང་པོ་གང་ཡང་མ་རེད།དེ་ལ་བརྟེན་ནས་དགེ་སྒྲུབ་སྡིག་སྤོང་ལ་འབད་ཐུབ་པ་ཡིན་ན།སངས་རྒྱས་བཅོལ་ལྡན་འདས་ཀྱིས་མདོ་རུ།བསོད་ནམས་ལྡན་པའི་མིའི་བསམ་པ་རྣམས་ཀྱང་འགྲུབ།ཅེས་གསུངས་ཡོད་པ་རེད།བསོད་ནམས་བསགས་པ་ཡིན་ན་བསོད་ནམས་བསགས་པའི་གང་ཟག་དེའི་བསམ་པ་ཐམས་ཅད་འགྲུབ་ཐུབ་པ་རེད།དེ་མ་གཏོགས་བསམ་རྒྱུ་དེ་བདེ་བ་དང་སྐྱིད་པོ་འདོད།ལག་ལེན་དེ་མི་དགེ་བའི་ཕྱོགས་སུ་ཤོར་སོང་བ་ཡིན་ན་ཞེ་འདོད་དང་ལག་ལེན་ལ་འགལ་ཟླ་ཆགས་སོང་བ་ཡིན་པས།དེ་ལྟར་མི་བྱེད་པར་ཞེ་འདོད་དང་ལག་ལེན་ཕྱིན་ཅི་ལོག་ཏུ་མ་སོང་བ་ཞིག་གནང་དགོས་པའི་འབོད་སྐུལ་གོ་སྐབས་འདི་བརྒྱུད་ནས་ཞུ་རྒྱུ་ཡིན།།